aristoteles-et-corpus-aristotelicum.politica 4.1291a
δεύτερον δὲ τὸ καλούμενον βάναυσον ( ἔστι δὲ τοῦτο τὸ περὶ τὰς τέχνας ὧν ἄνευ πόλιν ἀδύνατον οἰκεῖσθαι · τούτων δὲ τῶν τεχνῶν τὰς μὲν ἐξ ἀνάγκης ὑπάρχειν δεῖ , τὰς δὲ εἰς τρυφὴν ἢ τὸ καλῶς ζῆν ) , τρίτον δὲ τὸ ἀγοραῖον ( λέγω δʼ ἀγοραῖον τὸ περὶ τὰς πράσεις καὶ τὰς ὠνὰς καὶ τὰς ἐμπορίας καὶ καπηλείας διατρῖβον ) , τέταρτον δὲ τὸ θητικόν , πέμπτον δὲ γένος τὸ προπολεμῆσον , ὃ τούτων οὐθὲν ἧττόν ἐστιν ἀναγκαῖον ὑπάρχειν , εἰ μέλλουσι μὴ δουλεύσειν τοῖς ἐπιοῦσιν . μὴ γὰρ ἓν τῶν ἀδυνάτων ᾖ πόλιν ἄξιον εἶναι καλεῖν τὴν φύσει δούλην · αὐτάρκης γὰρ ἡ πόλις , τὸ δὲ δοῦλον οὐκ αὔταρκες . διόπερ ἐν τῇ Πολιτείᾳ κομψῶς τοῦτο , οὐχ ἱκανῶς δὲ εἴρηται . φησὶ γὰρ ὁ Σωκράτης ἐκ τεττάρων τῶν ἀναγκαιοτάτων πόλιν συγκεῖσθαι , λέγει δὲ τούτους ὑφάντην καὶ γεωργὸν καὶ σκυτοτόμον καὶ οἰκοδόμον · πάλιν δὲ προστίθησιν , ὡς οὐκ αὐτάρκων τούτων , χαλκέα καὶ τοὺς ἐπὶ τοῖς ἀναγκαίοις βοσκήμασιν , ἔτι δʼ ἔμπορόν τε καὶ κάπηλον · καὶ ταῦτα πάντα γίνεται πλήρωμα τῆς πρώτης πόλεως , ὡς τῶν ἀναγκαίων τε χάριν πᾶσαν πόλιν συνεστηκυῖαν , ἀλλʼ οὐ τοῦ καλοῦ μᾶλλον , ἴσον τε δεομένην σκυτέων τε καὶ γεωργῶν . τὸ δὲ προπολεμοῦν οὐ πρότερον ἀποδίδωσι μέρος πρὶν ἢ τῆς χώρας αὐξομένης καὶ τῆς τῶν πλησίον ἁπτομένης εἰς πόλεμον καταστῶσιν . ἀλλὰ μὴν καὶ ἐν τοῖς τέτταρσι καὶ τοῖς ὁποσοισοῦν κοινωνοῖς ἀναγκαῖον εἶναί τινα τὸν ἀποδώσοντα καὶ κρινοῦντα τὸ δίκαιον . εἴπερ οὖν καὶ ψυχὴν ἄν τις θείη ζῴου μόριον μᾶλλον ἢ σῶμα , καὶ πόλεων τὰ τοιαῦτα μᾶλλον θετέον τῶν εἰς τὴν ἀναγκαίαν χρῆσιν συντεινόντων , τὸ πολεμικὸν καὶ τὸ μετέχον δικαιοσύνης δικαστικῆς , πρὸς δὲ τούτοις τὸ βουλευόμενον , ὅπερ ἐστὶ συνέσεως πολιτικῆς ἔργον . καὶ ταῦτʼ εἴτε κεχωρισμένως ὑπάρχει τισὶν εἴτε τοῖς αὐτοῖς , οὐθὲν διαφέρει πρὸς τὸν λόγον · καὶ γὰρ ὁπλιτεύειν καὶ γεωργεῖν συμβαίνει τοῖς αὐτοῖς πολλάκις . ὥστε εἴπερ καὶ ταῦτα καὶ ἐκεῖνα θετέα μόρια τῆς πόλεως , φανερὸν ὅτι τό γε ὁπλιτικὸν ἀναγκαῖόν ἐστι μόριον τῆς πόλεως . ἕβδομον δὲ τὸ ταῖς οὐσίαις λειτουργοῦν , ὃ καλοῦμεν εὐπόρους . ὄγδοον δὲ τὸ δημιουργικὸν καὶ τὸ περὶ τὰς ἀρχὰς λειτουργοῦν , εἴπερ ἄνευ ἀρχόντων ἀδύνατον εἶναι πόλιν . ἀναγκαῖον οὖν εἶναί τινας τοὺς δυναμένους ἄρχειν καὶ λειτουργοῦντας ἢ συνεχῶς ἢ κατὰ μέρος τῇ πόλει ταύτην τὴν λειτουργίαν . λοιπὰ δὲ περὶ ὧν τυγχάνομεν διωρικότες ἀρτίως , τὸ βουλευόμενον καὶ τὸ κρῖνον περὶ τῶν δικαίων τοῖς ἀμφισβητοῦσιν . εἴπερ οὖν ταῦτα δεῖ γινέσθαι ταῖς πόλεσι , καὶ καλῶς γενέσθαι καὶ δικαίως ,
Lemmas: δεύτερος δέ ὁ καλέω βάναυσος ( εἰμί δέ οὗτος ὁ περί ὁ τέχνη ὅς ἄνευ πόλις ἀδύνατος οἰκέω · οὗτος δέ ὁ τέχνη ὁ μέν ἐκ ἀνάγκη ὑπάρχω δέω , ὁ δέ εἰς τρυφή ἤ ὁ καλός ζάω ) , τρίτος δέ ὁ ἀγοραῖος ( λέγω δέ ἀγοραῖος ὁ περί ὁ πρᾶσις καί ὁ ὠνή καί ὁ ἐμπορία καί καπηλεία διατρίβω ) , τέταρτος δέ ὁ θητικός , πέμπτος δέ γένος ὁ προπολεμέω , ὅς οὗτος οὐδείς ἥσσων εἰμί ἀναγκαῖος ὑπάρχω , εἰ μέλλω μή δουλεύω ὁ ἐπέρχομαι . μή γάρ εἷς ὁ ἀδύνατος εἰμί πόλις ἄξιος εἰμί καλέω ὁ φύσις δούλη · αὐτάρκης γάρ ὁ πόλις , ὁ δέ δοῦλος οὐ αὐτάρκης . διόπερ ἐν ὁ Πολιτεία κομψός οὗτος , οὐ ἱκανός δέ λέγω . φημί γάρ ὁ Σωκράτης ἐκ τέσσαρες ὁ ἀναγκαῖος πόλις σύγκειμαι , λέγω δέ οὗτος ὑφάντης καί γεωργός καί σκυτοτόμος καί οἰκοδόμος · πάλιν δέ προστίθημι , ὡς οὐ αὐτάρκης οὗτος , χαλκεύς καί ὁ ἐπί ὁ ἀναγκαῖος βόσκημα , ἔτι δέ ἔμπορος τε καί κάπηλος · καί οὗτος πᾶς γίγνομαι πλήρωμα ὁ πρῶτος πόλις , ὡς ὁ ἀναγκαῖος τε χάριν πᾶς πόλις συνίστημι , ἀλλά οὐ ὁ καλός μάλα , ἴσος τε δέω σκυτεύς τε καί γεωργός . ὁ δέ προπολεμέω οὐ πρότερος ἀποδίδωμι μέρος πρίν ἤ ὁ χώρα αὐξάνω καί ὁ ὁ πλησίον ἅπτω εἰς πόλεμος καθίστημι . ἀλλά μήν καί ἐν ὁ τέσσαρες καί ὁ ὅποσοις κοινωνός ἀναγκαῖος εἰμί τις ὁ ἀποδίδωμι καί κρίνω ὁ δίκαιος . εἴπερ οὖν καί ψυχή ἄν τις τίθημι ζῷον μόριον μάλα ἤ σῶμα , καί πόλις ὁ τοιοῦτος μάλα τίθημι ὁ εἰς ὁ ἀναγκαῖος χρῆσις συντείνω , ὁ πολεμικός καί ὁ μετέχω δικαιοσύνη δικαστικός , πρός δέ οὗτος ὁ βουλεύω , ὅς εἰμί σύνεσις πολιτικός ἔργον . καί οὗτος εἴτε κεχωρισμένως ὑπάρχω τις εἴτε ὁ αὐτός , οὐδείς διαφέρω πρός ὁ λόγος · καί γάρ ὁπλιτεύω καί γεωργέω συμβαίνω ὁ αὐτός πολλάκις . ὥστε εἴπερ καί οὗτος καί ἐκεῖνος θετέος μόριον ὁ πόλις , φανερός ὅτι ὁ γε ὁπλιτικός ἀναγκαῖος εἰμί μόριον ὁ πόλις . ἕβδομος δέ ὁ ὁ οὐσία λειτουργέω , ὅς καλέω εὔπορος . ὄγδοος δέ ὁ δημιουργικός καί ὁ περί ὁ ἀρχή λειτουργέω , εἴπερ ἄνευ ἄρχω ἀδύνατος εἰμί πόλις . ἀναγκαῖος οὖν εἰμί τις ὁ δύναμαι ἄρχω καί λειτουργέω ἤ συνεχής ἤ κατά μέρος ὁ πόλις οὗτος ὁ λειτουργία . λοιπός δέ περί ὅς τυγχάνω διορίζω ἄρτιος , ὁ βουλεύω καί ὁ κρίνω περί ὁ δίκαιος ὁ ἀμφισβητέω . εἴπερ οὖν οὗτος δέω γίνομαι ὁ πόλις , καί καλός γίγνομαι καί δίκαιος ,